(Návrh)

Komuniké

	Vláda Slovenskej republiky na svojom zasadnutí .................. prerokovala a schválila Návrh záverečného účtu verejnej správy SR za rok 2008, podľa ktorého: 
a) schodok verejnej správy za rok 2008 v metodike ESA 95 uplatňovanej v štátoch Európskej únie dosiahol podľa predbežných údajov 44 485,0 mil. Sk, čo predstavuje 2,2 % hrubého domáceho produktu a konsolidovaný dlh verejnej správy k 31.12.2008 dosiahol 560 731,0 mil. Sk, čo predstavuje 27,6 % hrubého domáceho produktu v roku 2008; 
b) príjmy štátneho rozpočtu dosiahli 342 003,2 mil. Sk, výdavky 363 216,9 mil. Sk a schodok 21 213,7 mil. Sk. Skutočne vykázaný schodok je o 10 767,6 mil. Sk nižší než určil zákon o štátnom rozpočte na rok 2008. 
Vláda zároveň rozhodla, aby schodok štátneho rozpočtu vykázaný v štátnom záverečnom účte SR za rok 2008 vo výške 21 213,7 mil. Sk bol uhradený príjmami z emitovaných štátnych dlhopisov vo výške 18 667,6 mil. Sk a prijatými úvermi vo výške 2 546,1 mil. Sk.